রাজ্য বাজেট কবে? বঙ্গবাসীর জন্য কী কী উপহার?

ওয়েব ডেস্ক : আসন্ন বিধানসভা নির্বাচন। তার আগেই রাজ্যে পেশ হতে চলেছে বাজেট (Budget)। জানা যাচ্ছে, আগামী ২ ফেব্রুয়ারি দুপুর ৩ টেয় ভোট অন অ্যাকাউন্ট বাজেট পাশ হবে। সেই বাজেট পেশ করবেন চন্দ্রিমা ভট্টাচার্য। মূলত, মুখ্যমন্ত্রী মমতা বন্দ্যোপাধ্যায়ের (Mamata Banerjee) তৃতীয়বারের সরকারের অন্তর্বর্তী বাজেট পেশ হবে সেদিনই।

মূলত, বিধানসভা নির্বাচনের (West Bengal Assembly Election 2026) আগে এটাই হল বাংলার শেষ বাজেট। তার পরেই হবে বিধানসভা নির্বাচন। আর নতুন সরকার গঠন হওয়ার পরেই আবার বাজেট পেশ হবে অধিবেশনে। তবে ২ ফেব্রুয়ারি বাজেটের আগে ২টো ৪৫ মিনিটে মন্ত্রিসভার বিশেষ অধিবেশন ডাকা হয়েছে। তবে কৌতুহল হল, এবার বাজেট কোন কোন বিষয়ের উপর নজর দেবে সরকার। সূত্রের খবর, ৫ ফেব্রুয়ারি পর্যন্ত এই বাজেট অধিবেশন চলবে।

আরও খবর : নির্বাচনের আগে বঙ্গ সফরে আসছেন নীতিন নবীন!

এবারের বাজেটে বিশেষ নজর থাকবে লক্ষ্মী ভান্ডার, ডিএ, পে কমিশন, লক্ষ্মী ভান্ডার, কন্যাশ্রী, খাদ্যসাথী এবং স্বাস্থ্যসাথীর মতো প্রকল্পের উপর। এসব ক্ষেত্রে বরাদ্দ কী বাড়াবেন মুখ্যমন্ত্রী মমতা বন্দ্যোপাধ্যায়ের সরকার? প্রশ্ন উঠছে। সঙ্গে এই বাজেট অধিবেশনে আশাকর্মীদের বরাদ্দ নিয়েও কিছু থাকবে? তা নিয়েও প্রশ্ন রয়ে গিয়েছে।

অন্যদিকে, ফেব্রুয়ারিতে সংসদেও পেশ হবে বাজেট অধিবেশন। ১ ফেব্রুয়ারি বাজেট পেশ হবে। অবশ্য অধিবেশনের প্রথম পর্ব শুরু হবে ২৮ জানুয়ারি থেকে। তা চলবে ১৩ ফেব্রুয়ারি পর্যন্ত। আর দ্বিতীয় পর্ব ৯ মার্চ থেকে ২ এপ্রিল পর্যন্ত। প্রসঙ্গত, চলতি বছর ১ ফেব্রুয়ারি পড়েছে রবিবার।